Public procurement notice: Prior Information Notice Without Call For Competition
Published: 2021-10-11
Buyer: Sundhedsdatastyrelsen
Country: DK
Contract type: Services
CPV classification: 48000000 | 48200000 | 48461000 | 72000000 | 72260000: Software-related services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Sundhedsdatastyrelsen planlægger at igangsætte et udbud for anskaffelse af en platform til etablering af funktioner til overvågning og analyse aktivitet på sundhedssektorens it-systemer og -infrastruktur.
Som led i den nationale strategi for cyber- og informationssikkerhed 2018-2021 blev det besluttet, at der skulle udarbejdes sektorspecifikke strategier for cyber- og informationssikkerhed i seks samfundskritiske sektorer samt opbygges kapacitet i hver sektor, som medvirker til at styrke cybersikkerheden i den enkelte sektor.  På baggrund heraf er der udarbejdet en national strategi for cyber- og informationssikkerhed i sundhedssektoren. Et centralt initiativ i strategien er initiativ 3.2, der omhandler funktioner til overvågning og analyse. Der er på baggrund af initiativet gennemført en række afklaringer mellem staten, regionerne og kommunerne samt øvrige relevante aktører i sundhedssektoren af, hvorledes sundhedsvæsenets evne til at overvåge og analysere aktivitet på sektorens it-systemer og infrastruktur bedst etableres, herunder med hensyn til etablering af fælles funktioner for sektoren. l aftalen om regionernes økonomi for 2022 prioriteres midler til etablering af lokale overvågningsfunktioner i regionerne og det fastlægges, at regionernes overvågningsfunktioner tilsluttes et centralt analysecenter for cyber- og informationssikkerhed i sundhedssektoren.
Der planlægges anskaffelse af platform til etablering af funktioner til overvågning og analyse i det centrale analysecenter, som placeres i Sundhedsdatastyrelsen (Kunden) i regi af sundhedsvæsenets Decentrale Cyber- og Informationssikkerhedsenhed (DCIS). Funktionerne skal gøre det muligt i første omgang at varetage denne opgave på tværs af regionernes lokale overvågning- og analysefunktioner men forventningen er, at funktionen over tid skal udvides til også at omfatte sundhedsvæsenets øvrige aktører, herunder almen praksis. Målet er i første omgang, at platformen og de centrale funktioner etableres og er funktionsdygtige, og at alle regionerne kobles op til løsningen, inden udgangen af 2022.
1.      Anskaffelsen forventes at omfatte brugsret eller abonnement til platform til overvågning og analyse af aktivitet på sundhedsvæsenets it-systemer og infrastruktur baseret på netværksdata fra tilsluttede aktører - i første omgang regionerne.  Analyseopgaven forudsættes varetaget af Kunden baseret på platform med størst mulig grad af automatisering.
2.      Tilslutning af regioner og øvrige relevante aktører til den centrale løsning, herunder rådgivning om, hvordan opkoblingen bedst gennemføres for den enkelte aktør, der skal tilsluttes
Tilmelding til informationsmødet torsdag d. 14. oktober 2021, kl. 14 - 16 kan ske via besked modulet i det elektroniske udbudsværktøj EU-Supply. Interesserede bedes fremsende kontaktinformationer (navn, e-mail og virksomhed), herefter fremsendes bekræftelse og yderlige information. Der kan maksimalt tilmeldes 3 personer pr. interesseret virksomhed.
Interesserede opfordres til at holde sig orienteret via EU-Supply, hvor evt. yderligere informationer løbende bliver up-loaded. Evt. yderligere oplysninger om informationsmødet d. 14. oktober 2021 offentliggøres ligeledes via EU-Supply.
Præsentationsmateriale fra informationsmødet offentliggøres ligeledes på EU-Supply efter afholdelse af mødet.
Yderligere information om strategi for cyber-og informationssikkerhed 2018-2021 kan tilgås her: https://digst.dk/strategier/cyber-og-informationssikkerhed/. Yderligere information om national strategi for cyber- og informationssikkerhed i sundhedssektoren kan tilgås her: https://sundhedsdatastyrelsen.dk/da/strategier-og-projekter/cyberstrategi.